CELEX: 32014R0757
Language: et
Date: 2014-07-10 00:00:00
Title: Komisjoni rakendusmäärus (EL) nr 757/2014, 10. juuli 2014 , teatavate kaupade klassifitseerimise kohta kombineeritud nomenklatuuris

15.7.2014   
            
            
               ET
            
            
               Euroopa Liidu Teataja
            
            
               L 207/1
            
         KOMISJONI RAKENDUSMÄÄRUS (EL) nr 757/2014,
   10. juuli 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Teraskarp mõõtmetega ligikaudu 22,5 × 16,5 × 5,5 cm, seina paksusega üle 0,5 mm ja mahuga alla 50 l. Karbil on kaas, mis on hingedega kinnitatud selle külge, ja hingedest vastaspool asuval küljel on sulgemismehhanism. Sulgemismehhanismiga samal küljel asub käepide.
                  Karbi kaanel ja põhjal on küpsiste ja joonisfilmiloomade reljeefsed kujutised.
                  Karbi sisemus ei ole millegi jaoks kohandatud.
                  (Vt fotod A ja B) (1)
                  
               
               
                  7326 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7326, 7326 90 ja 7326 90 98 sõnastusega.
                  Arvestades toote objektiivseid omadusi, sealhulgas selle lihtsat sisemust ja väikest suurust, ei käsitata toodet rubriiki 4202 kuuluva käsikohvri, diplomaadikohvri või portfellina. Toode ei ole spetsiaalselt kujundatud ega seestpoolt kohandatud selleks, et mahutada sellesse konkreetseid tööriistu koos lisaseadmetega või ilma (vt ka HSi selgitavad märkused, rubriik 4202, kolmas lõik). Seetõttu ei saa toodet klassifitseerida rubriiki 4202.
                  Oma objektiivsete omaduste tõttu, nimelt selliste elementide puudumise tõttu, mis võimaldaksid toodet määratleda kui konkreetse tarbekauba jaoks ettenähtud müügipakendit, ei saa toodet samuti klassifitseerida kui toosi rubriiki 7310 (vt ka HSi selgitavad märkused, rubriik 7310, teine lõik).
                  Seepärast tuleb toode klassifitseerida kui muu raua- ja terastoode CN-koodi 7326 90 98 alla.
               
            
         
      
                  
                     
               
               
                  
                     
               
            
                  A
               
               
                  B
               
            
         (1)  Fotod on üksnes illustreerivad.